b'\n_START_ARTICLE_\nAller\n_START_SECTION_\nHistoria\n_START_PARAGRAPH_\nCarl Allers Etablissement A/S on tanskalainen kustantamo, jonka perustivat Carl Julius Aller ja h\xc3\xa4nen vaimonsa Laura Aller 1873. Kustantamon ensimm\xc3\xa4inen lehti oli Femina-nimisen\xc3\xa4 ilmestyv\xc3\xa4 Skandinavian suurin naisten viikkolehti, joka aloitettiin 1874 Nordisk M\xc3\xb8nster Tidende -nimisen\xc3\xa4. 1877 perustettiin Laura Allerin p\xc3\xa4\xc3\xa4toimittama Illustreret Familie Journal, josta alkoi ilmesty\xc3\xa4 my\xc3\xb6s ruotsalainen painos 1894. 1897 lehdest\xc3\xa4 alkoi ilmesty\xc3\xa4 my\xc3\xb6s norjalainen painos._NEWLINE_1939 alkoi ilmesty\xc3\xa4 Det Ny Radioblad, Uusi Radiolehti, jota voidaan pit\xc3\xa4\xc3\xa4 alkuna SE og H\xc3\x98Rille, joka ilmestyy Suomessa Seiska-nimisen\xc3\xa4, sek\xc3\xa4 saman omistajan sille muiden kustantamojen kilpailua vaikeuttamaan perustamana kilpailijana, Oho!-lehten\xc3\xa4. 1978 SE og H\xc3\x98Rist\xc3\xa4 alkoi ilmesty\xc3\xa4 norjalainen painos. Vuonna 2006 Aller osti Katso!-lehden A-lehdilt\xc3\xa4._NEWLINE_Axel and Valdemar Aller perustivat Svenska Aller AB yhti\xc3\xb6n Ruotsiin 1894 ja Norsk Aller A/S yhti\xc3\xb6n Norjaan 1897. 1992 perustettiin Aller Julkaisut Oy ja 7 p\xc3\xa4iv\xc3\xa4\xc3\xa4 -lehti Suomeen. Muut 100\xc2\xa0% omistamat tyt\xc3\xa4ryhti\xc3\xb6t ovat Aller Press A/S ja Aller International A/S Tanskassa._NEWLINE_Yhti\xc3\xb6n \xc3\xa4\xc3\xa4nivaltaisista osakkeista 56,0\xc2\xa0% omistaa vuonna 1981 perustettu The Aller Trust, jonka \xc3\xa4\xc3\xa4nivallasta 51,3\xc2\xa0% omistavat Svend Aller, Carl Erik Aller ja Joergen Aller. The Aller Trustin omistus on 14\xc2\xa0% koko osakekannasta. Koko osakekannasta 51,3\xc2\xa0% omistaa Rella Holding A/S ilman \xc3\xa4\xc3\xa4nivaltaa. Johtokunnan puheenjohtajana toimii Richard Sand.'